## Obvezatne upute broj LS I i LN I - redoslijed izbornih radnji i tijek rokova

### NN 58/2014 (12.5.2014.), Obvezatne upute broj LS I i LN I - redoslijed izbornih radnji i tijek rokova

58 12.05.2014 Obvezatne upute broj LS I i LN I - redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

1098

Na temelju članka 48. Zakona o lokalnim izborima (»Narodne novine«, broj 144)12, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE
BROJ LS I i LN I

REDOSLIJED IZBORNIH RADNJI I TIJEK ROKOVA

1. Odlukom Vlade Republike Hrvatske od 8. svibnja 2014. raspisani su prijevremeni izbori za Gradsko vijeće Grada Vukovara i gradonačelnika te zamjenike gradonačelnika Grada Vukovara, Općinsko vijeće Općine Sunja i općinskog načelnika te zamjenika općinskog načelnika Općine Sunja, gradonačelnika i zamjenika gradonačelnika Grada Slunja, općinskog načelnika i zamjenika općinskog načelnika Općine Netretić i općinskog načelnika i zamjenika općinskog načelnika Općine Bibinje.

Odluka Vlade Republike Hrvatske stupa na snagu 15. svibnja 2014.

Izbori će se održati u nedjelju 15. lipnja 2014.

2. Rokovi teku od

16. svibnja 2014. u 00.00 sati.

3. Prijedlozi kandidacijskih lista za izbor članova Gradskog vijeća Grada Vukovara i prijedlozi kandidatura za izbor gradonačelnika te zamjenike gradonačelnika Grada Vukovara i gradonačelnika i zamjenika gradonačelnika Grada Slunja, te prijedlozi kandidacijskih lista za izbor članova Općinskog vijeća Općine Sunja kao i prijedlozi kandidatura za izbor općinskog načelnika i zamjenika općinskog načelnika općina Sunja, Netretić i Bibinje, moraju prispjeti (biti zaprimljeni) u nadležnim izbornim povjerenstvima u roku 14 dana od dana stupanja na snagu odluke o raspisivanju izbora, dakle

29. svibnja 2014. do 24.00 sata

(članak 21. stavak 1. Zakona).

4. Nadležna izborna povjerenstva sastavit će i u lokalnim sredstvima javnog priopćavanja i tisku, na oglasnoj ploči i internetskim stranicama jedinice objaviti sve pravovaljano predložene kandidacijske liste i zbirnu listu za izbor članova gradskog vijeća Grada Vukovara i zbirnu listu pravovaljanih kandidatura za gradonačelnika te zamjenike gradonačelnika Grada Vukovara; sve pravovaljano predložene kandidacijske liste i zbirnu listu za izbor članova općinskog vijeća Općine Sunja i zbirnu listu pravovaljanih kandidatura za općinskog načelnika te zamjenika općinskog načelnika Općine Sunja; zbirnu listu pravovaljanih kandidatura za gradonačelnika i zamjenika gradonačelnika Grada Slunja; te zbirne liste pravovaljanih kandidatura za općinske načelnike i zamjenike općinskih načelnika općina Netretić i Bibinje, u roku 48 sati od isteka roka za kandidiranje, dakle

31. svibnja 2014. do 24.00 sata

(članak 26. stavak 1. Zakona).

5. Izborna promidžba počinje danom objave zbirnih lista kandidatura i kandidacijskih lista te traje zaključno do 24 sata prije dana održavanja izbora, dakle

13. lipnja 2014. u 24.00 sata

(članak 35. stavak 1. Zakona).

6. Zabrana izborne promidžbe (izborna šutnja), kao i objavljivanje privremenih rezultata ili procjena rezultata izbora traje tijekom cijelog dana koji prethodi danu održavanja izbora kao i na dan održavanja izbora do zaključno 19.00 sati, dakle od

14. lipnja 2014. u 00.00 sati do

15. lipnja 2014. u 19.00 sati

(članak 35. stavak 3. Zakona).

7. Nadležna izborna povjerenstva objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja izbora, dakle

30. svibnja 2014. do 24.00 sata

(članak 69. stavak 1. Zakona).

8. Političke stranke dužne su odrediti članove pojedinih biračkih odbora i dostaviti njihova imena nadležnim izbornim povjerenstvima najkasnije 12 dana prije dana održavanja izbora, dakle

2. lipnja 2014. do 24.00 sata

(članak 42. stavak 6. Zakona).

Ne odrede li ih, odnosno ukoliko prijedlozi ne prispiju nadležnim izbornim povjerenstvima, nadležna izborna povjerenstva samostalno će odrediti članove biračkih odbora.

(članak 42. stavak 6. Zakona).

9. Nadležna izborna povjerenstva moraju imenovati članove biračkih odbora najkasnije 10 dana prije dana održavanja izbora, dakle

4. lipnja 2014. do 24.00 sata

(članak 44. stavak 2. Zakona).

10. Glasovanje traje neprekidno

15. lipnja 2014. od 7.00 do 19.00 sati.

Biračka mjesta se zatvaraju u 19.00 sati. Biračima koji su se zatekli na biračkom mjestu omogućit će se glasovanje i nakon 19.00 sati.

(članak 74. Zakona).

11. Birački odbor mora u što kraćem roku dostaviti zapisnik o svom radu s ostalim izbornim materijalom nadležnom izbornom povjerenstvu, a najkasnije u roku 12 sati od zatvaranja biračkog mjesta, dakle

16. lipnja 2014. do 7.00 sati

(članak 65. Zakona).

12. Nadležna izborna povjerenstva utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle

16. lipnja 2014. do 19.00 sati

13. Kad nadležna izborna povjerenstva utvrde rezultate glasovanja bez odgode će objaviti rezultate izbora sukladno zapisnicima o radu.

(članak 86. stavak 3. Zakona).

14. Zaštita izbornog prava ostvaruje su u skladu s odredbama članaka 127. do 133. Zakona.

15. Ove Obvezatne upute objavit će se u »Narodnim novinama«, a stupaju na snagu 15. svibnja 2014.

Klasa: 013-06/14-03/03

Urbroj: 507/19-14-1

Zagreb, 12. svibnja 2014.

Predsjednik
Branko Hrvatin, dipl. iur., v. r.

Uputa, NN 58/2014-1098